
Προς: τα μέλη του Συλλόγου, ΔΟΕ, Συλλόγους Εκπ/κών  Π.Ε.,  στην Διεύθυνση Α’ Αθήνας, συντονιστές σχολικής και προσχολικής αγωγής της περιοχής μας

Θέμα: Επείγουσα καταγγελία Να δώσει τώρα εξηγήσεις το ΠΥΣΠΕ Α’ Αθήνας και η διευθύντρια εκπαίδευσης, Καραγιάννη Ευαγγ.
Στην Α’ διεύθυνση ΠΕ Αθήνας γίνονται τα πρωτοφανή! 

· Όλα τα κενά που δόθηκαν στις/στους νεοδιόριστες/ους γράφουν δίπλα ΒΡΑΧΥΧΡΟΝΙΑ, δηλαδή περιορισμένου διαστήματος. Δηλαδή, στην Α’ Διεύθυνση Αθήνας με τα 200 και πάνω Δημοτικά, κατά τη διευθύντρια εκπαίδευσης και δεν υπάρχει ούτε ένα κανονικό κενό!

· Μέσα σε αυτά που δόθηκαν ως ΒΡΑΧΥΧΡΟΝΙΑ κενά υπάρχουν σχολεία που έβγαλαν υπεραριθμίες στις αρχές Αυγούστου! Συγκεκριμένα: 26ο, 30ο, 38ο, 55ο, 65ο, 81ο, 94ο, 96ο, 112ο, 133ο, 1ο Βύρωνα, 12ο Γαλατσίου, 2ο Δάφνης, 1ο Ζωγράφου
· Υπάρχουν σχολεία που εμφανίστηκαν με συγκεκριμένα κενά για τις αποσπάσεις, καλύφθηκαν από τις/τους αιτούντες απόσπαση και τώρα εμφανίζονται ξανά με ΒΡΑΧΥΧΡΟΝΙΟ κενό. Συγκεκριμένα: 44ο, 51ο, 57ο, 61ο, 71ο, 92ο, 108ο, 144ο, 145ο, 152ο, 3ο Γαλατσίου, 3ο Ζωγράφου, 2ο Υμηττού, 3ο Υμηττού, 2ο Ν. Φιλαδέλφειας. Γιατί τα κενά αυτά δεν τα εμφάνισαν στις αποσπάσεις; Γιατί εμφανίστηκαν τώρα; 
· Γνωρίζουμε ότι η διευθύντρια εκπαίδευσης κράτησε στην Α’ διεύθυνση, στα γραφεία για να απασχοληθούν στα διοικητικά της διεύθυνση και όχι για να διδάξουν στα σχολεία, εκπαιδευτικούς, όπως και πέρσι. Ποιοι/ες είναι αυτές/οί και με ποια διαδικασία το έκανε; 
Ως σωματείο απαιτούμε εξηγήσεις για όλα, και θα επανέλθουμε συγκεκριμένα ώστε να αποκαλυφθούν οι υπόγειες διαδρομές και οι διαδρομιστές της διοίκησης γιατί αυτός ο αχταρμάς διευκολύνει τα κονέ και τις εξυπηρετήσεις όλων των μορφών. Και δεν είναι μόνο αυτό. Η Α’ διεύθυνση ΠΕ Αθήνας τον Ιούλιο προχώρησε σε συμπτύξεις τμημάτων και τώρα μας λέει ότι δεν έχει κανένα κανονικό κενό! Έχει εκπαιδευτικούς και όμως, ακολουθεί πρόγραμμα εξ οικονομώ και σε λίγο θα κάνει εφόδους η διευθύντρια εκπαίδευσης να κλείσει ολοήμερα γιατί δεν έχει εκπαιδευτικό προσωπικό.
Θα υπερασπιστούμε τα δικαιώματα των συναδέλφων/ισσών

Απαιτούμε από το ΠΥΣΠΕ που θα γίνει σήμερα στις 3μμ να ακυρώσει τα θέματα αυτά και να ακολουθήσει κάθε νόμιμη διαδικασία.
Για το ΔΣ
Η πρόεδρος                                      Ο γραμματέας

                                      Ρέππα Ντίνα                                   Μαρούτας Γιάννης
